**TEKMOVANJE IZ ASTRONOMIJE**

V šolskem letu 2016/2017 je potekalo 8. tekmovanje v znanju astronomije za Dominkova priznanja.

Decembra se je šolskega tekmovanja udeležilo trinajst učencev sedmih, osmih in devetih razredov. Lara Umek, Ema Vehovec, Klemen Franko, Mana Veljkovič- Hirsch in Urša Mati Djuraki so osvojili bronasto priznanje.

Januarja je na Gimnaziji Šentvid potekalo še državno tekmovanje, na katerega se je uvrstila Urša Mati Djuraki. Urša je na državnem tekmovanju osvojila 1. mesto in s tem 1. nagrado ter zlato priznanje.

Zaradi izjemnega dosežka je Urša dobila povabilo za sodelovanje na 24. sanktpeterburški astronomski olimpijadi. To mednarodno tekmovanje poteka v treh krogih. V prvem, izbirnem krogu, so učenci preko spleta reševali naloge, na podlagi katerih so jih izbrali v drugi krog tekmovanja.

4. 2. 2017 je na OŠ Turnišče potekal drugi - teoretični del olimpijade, zadnji - praktični del tekmovanja pa bo potekal v marcu.

Vsem tekmovalcem iskreno čestitamo!

Vodja tekmovanja:

Ladislava Ježek - Narobe